Yohan Blake

Yohan Blake (sündinud 26. detsembril 1989 Saint Jamesis) on Jamaica kergejõustiklane, sprinter.

2005. aastal noorte maailmameistrivõistlustel Marrakechis sai Blake 100 meetri jooksus seitsmenda koha ajaga 10,65. Juunioride maailmameistrivõistlustel 2006. aastal Pekingis tuli ta juunioride maailmameistriks 4×100 m teatejooksus ja sai 100 m jooksus pronksmedali. 2007. aasta juunioride MM-il sai ta 4x100 m teatejooksus hõbemedali. 

Esimest korda jooksis Blake 10 sekundist kiiremini 2009. aasta juulis Roomas Kuldliiga etapil, kus ta oli ajaks 9,96 kolmas.
2009. aasta kevadel andis ta Jamaica meistrivõistlustel positiivse dopinguproovi, mille eest talle anti kolmekuune võistluskeeld.

2011. aasta maailmameistrivõistlustel Taegus tuli Blake 100 m jooksus maailmameistriks ajaga 9,92 ja jooksis kolmandat vahetust 4×100 m teatejooksus, kus Jamaica koondis tuli uue maailmarekordiga 37,04 maailmameistriks.

Blake jooksis 2011. aasta sügisel Zürichis Teemantliiga etapil 100 m jooksu uueks isiklikuks rekordiks 9,82.

2012. aasta suveolümpiamängudel Londonis võitis ta hõbemedali 100 ja 200 meetri jooksus ning püstitas teatejooksus Jamaica meeskonnaga (koos Nesta Carteri, Michael Frateri ja Usain Boltiga) maailmarekordi 36,84.

23. augustil 2012 jooksis ta Teemantliiga etapil Lausanne'is isiklikuks rekordiks 9,69, millega ta jagab kõigi aegade edetabelis ameeriklase Tyson Gayga teist kohta.

Vigastuste tõttu ei saanud ta mitmel järgmisel hooajal võistelda.

2016. aasta suveolümpiamängudel Rio de Janeiros sai ta 100 meetri jooksus 9,93-ga neljanda koha. 100 meetri jooksus jäi ta neljandaks ka 2017. aasta maailmameistrivõistlustel Londonis.

Blake'i treener on Glen Mills. Blake treenis pikka aega koos Usain Boltiga.

Saavutused

27px Olümpiamängudel 
 2012  Londonis 
 15px olümpiavõitja 4×100 m teatejooksus 36,84 MR
 15px hõbemedal 100 m jooksus 9,75
 15px hõbemedal 200 m jooksus 19,44

 2016  Rio de Janeiros 
 15px olümpiavõitja 4×100 m teatejooksus 37,27

 Maailmameistrivõistlustel 
2011  Daegus 
  maailmameister 100 m jooksus 9,92 
  maailmameister 4×100 m teatejooksus 37,04 MR

 Teatejooksude maailmameistrivõistlustel 
 2014  Nassaus
 kuldmedal 4×100 m teatejooksus 37,77
  kuldmedal 4×200 m teatejooksus 1.18,63 MR

 Juunioride maailmameistrivõistlustel 

2006  Pekingis
 maailmameister 4x100 m teatejooksus 39,05
  pronksmedal 100 m jooksus 10,42 
2008  Bydgoszczis
  hõbemedal 4×100 m teatejooksus 39,25

 Rahvaste Ühenduse mängudel 
 2018  Gold Coast
  pronksmedal 100 m jooksus 10,19
  pronksmedal 4×100 m teatejooksus 39,35

Isiklikud rekordid

Sees
 Ala  Tulemus  Aeg  Koht 100 m jooks 9,69  23. august 2012    Lausanne 200 m jooks 19,26 16. september 2011    Brüssel 400 m jooks 46,49 11. veebruar 2012    Kingston

Väljas
 Ala  Tulemus  Aeg  Koht 60 m jooks 6,75  1. veebruar 2008    New York

Allikas: IAAF

 Välislingid 

 Ametlik koduleht


Kategooria:Jamaica sprinterid
Kategooria:Sündinud 1989